CELEX: C2005/229/80
Language: el
Date: 2005-09-17 00:00:00
Title: Υπόθεση T-294/05: Προσφυγή-αγωγή του Jean-Marc Colombani κατά της Επιτροπής των Ευρωπαϊκών Κοινοτήτων, που ασκήθηκε στις 26 Ιουλίου 2005

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/38
            
         Προσφυγή-αγωγή του Jean-Marc Colombani κατά της Επιτροπής των Ευρωπαϊκών Κοινοτήτων, που ασκήθηκε στις 26 Ιουλίου 2005
   (Υπόθεση T-294/05)
   (2005/C 229/80)
   Γλώσσα διαδικασίας: η γαλλική
   Ο Jean-Marc Colombani, κάτοικος Βρυξελλών, εκπροσωπούμενος από τους δικηγόρους Stéphane Rodrigues και Yola Minatchy, άσκησε στις 26 Ιουλίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή-αγωγή κατά της Επιτροπής των Ευρωπαϊκών Κοινοτήτων.
   Ο προσφεύγων-ενάγων (στο εξής: προσφεύγων) ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής της 28ης Σεπτεμβρίου 2004 για την επανένταξη του προσφεύγοντος στην υπηρεσία από την 1η Οκτωβρίου 2004, καθώς και την απόφαση της Επιτροπής της 21ης Απριλίου 2005, με την οποία απορρίφθηκε η ένσταση του προσφεύγοντος της 20ής Δεκεμβρίου 2004, ο οποίος είχε ζητήσει να ισχύσει η επανένταξή του αναδρομικά από την 1η Σεπτεμβρίου 2004,
            
         
               —
            
            
               να ζητήσει από την αρμόδια για τους διορισμούς αρχή (ΑΔΑ) να συναγάγει τις συνέπειες της ακύρωσης αυτής, και συγκεκριμένα να ορίσει ως ημερομηνία επανένταξης του προσφεύγοντος την 1η Σεπτεμβρίου 2004,
            
         
               —
            
            
               να επιδικάσει στον προσφεύγοντα αφενός αποζημίωση ενδεικτικού ύψους 10 000 ευρώ για τη ζημία του και αφετέρου συμβολική χρηματική ικανοποίηση ύψους ενός ευρώ για την ηθική του βλάβη,
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα:
   Ο προσφεύγων, υπάλληλος της Επιτροπής, τελούσε σε άδεια χωρίς αποδοχές για προσωπικούς λόγους μέχρι τις 31 Αυγούστου 2004. Στο τέλος της άδειάς του ζήτησε την επανένταξή του στην υπηρεσία και επανεντάχθηκε στη Γενική Διεύθυνση «Εξωτερικές Σχέσεις» (DG RELEX) με απόφαση της 28ης Σεπτεμβρίου 2004.
   Με την παρούσα προσφυγή ο προσφεύγων βάλλει κατά της απόφασης επανένταξης, καθόσον η απόφαση δεν πρόβλεπε την επανένταξή του την 1η Σεπτεμβρίου 2004, δηλαδή κατά τη λήξη της άδειάς του. Ο προσφεύγων ισχυρίζεται ότι κατά την ημερομηνία αυτή υπήρχαν στην Επιτροπή πολλές κενές θέσεις στις οποίες ανταποκρίνονταν τα προσόντα του και ότι συνεπώς η Επιτροπή ήταν υποχρεωμένη, κατά το άρθρο 40 του Κανονισμού Υπηρεσιακής Κατάστασης (ΚΥΚ), να τον επανεντάξει σε μία από τις θέσεις αυτές. Ο προσφεύγων ισχυρίζεται επίσης ότι συντρέχει παράβαση της απόφασης της Επιτροπής της 28ης Απριλίου 2004 που αφορά τους τρόπους επανένταξης, καθόσον η Επιτροπή δεν επικοινώνησε μαζί του πριν από το τέλος της άδειάς του και, επιπλέον, δεν χρησιμοποίησε την προβλεπόμενη από την απόφαση αυτή δυνατότητα να τον επανεντάξει χρησιμοποιώντας συμπληρωματική θέση του προϋπολογισμού. Τέλος, ο προσφεύγων ισχυρίζεται ότι συντρέχουν παραβίαση της αρχής της χρηστής διοίκησης και παράβαση του καθήκοντος αρωγής και ζητεί επίσης τόσο την αποκατάσταση της υλικής ζημίας όσο και την ικανοποίηση της ηθικής βλάβης που υπέστη.